भारतीय राजनीति में अभी भी पुरुषवादी सोच ही हावी है। हर पार्टी ‘आम आदमी’ की बात करता है, आम औरत के बारे में तो कोई सोचता तक नहीं है। सियासती दलों के एजेंडे में महिला और महिलाओं के मुद्दे काफी पीछे आते हैं। इसके पीछे सबसे बड़ी वजह यह है कि महिलाओं को देश में कोई भी पार्टी वोट बैंक के तौर पर नहीं मानती है। इन दलों का मानना है कि महिलाएं अपने घर के पुरुषों के मुताबिक ही मतदान करती हैं। हालांकि कई बार पार्टियां महिलाओं को लुभाने की कोशिश करती हैं।